TV7 JERUUSALEMMA UUDISED
Meie tänased teemad -
Iisraeli ja PO rahukõnelused ei paista lähiajal jätkuvat
Süürias tapeti Hollandi jesuiitpreester
Iisraelil on tõendeid keemiarelva kasutuse kohta Süürias
Egiptus nõuab kompensatsiooni kümne nuhtluse eest
Põhja-Iisraeli arheoloogiline leid
Inglise Tööpartei juht tahab riigi esimeseks juudist peaministriks
Hamasi Pojast tehakse film
TV7 Jeruusalemma Uudistest - Shalom!
Arutz Sheva teatel on Iisraeli-PO peatunud rahukõneluste jätkumine
enne lõpptärminiks märgitud 29. aprilli ebatõenäoline.
Rahukõnelused võiks päästa
leping vahetada USAs vangis olev Iisraeli spioon Jonathan Pollard
Iisraelis vangistatud araabia terroristide vastu.
Iisraeli TV ja Al Arabia teatel olevat leping peaaegu valmis,
kuid USA ametnik eitas seda hiljem eelmisel nädalal.
The Jerusalem Post kirjutab Vatikani Raadio teatest,
mille järgi Süürias, Homsi linnas asuva kloostri aias,
tapeti Hollandi jesuiidist preester Frans van der Lugt.
Vatikani teatel oli isa Frans väga julge
ja keeldus ohule vaatamata linnast lahkumast.
Frans tahtis jääda ustavaks Süüria rahvale,
kellele ta oli pühendanud oma elu ja teenistuse.
Isa Frans oli 75-aastane ja elanud Süürias alates 1970. a.
Temaga kloostris elanud teise jesuiidi sõnul oli rünnak,
kus isa Frans kahe kuulilasuga pähe tapeti,
ettekavatsetud.
Enne kodusõda olid ca 10 % Süüria rahvastikust kristlased.
Süüria kristlasi on rünnatud,
kuna nad toetavad traditsiooniliselt neid kaitsnud president Assadit.
Ynet News teatas eelmisel nädalal Süüria mässuliste väitest,
mille järgi Süüria presidendi armee
kasutab Damaskuses endiselt keemiarelva,
ja Iisraeli kaitseametnike sõnul on Iisraelil tõendeid
27.03 Damaskuse idaosas, Jobaris, toimunud rünnakute kohta.
Iisraellaste raportiga seotud pildimaterjali ja väiteid
mürkgaasi kasutamise kohta ei saa erapooletult kinnitada
Süüria julugeolekuga seotud piirangute tõttu.
Eelmisel nädalal süüdistasid Süüria opositsiooniväed
Süüria politseid keemiarelva kasutamises Latakias.
Süüria ÜRO esindaja teatel püüavad mässulised oma väidetega varjata,
et tahavad ise vaidlusalustel aladel
Süüria valitsusvägede vastu närvigaasi kasutada.
ÜRO esindajad on viimasel ajal 2013. a septembri lepingu kohaselt
Süüria keemiarelvavarusid hävitanud ja ära transportinud.
Israel Today teatel nõutakse Egiptuses Iisraelilt hüvitist
kümne nuhtluse eest,
mis iisraellaste esiisad tuhandete aastate eest
oma needustega põhjustasid.
Kuulus Egiptuse kolumnist Ahmad Al-Gamal
kirjutas oma laineid löönud artikli veidi enne juutide paasapüha.
Al-Gamali sõnul ei pea tänapäeva egiptlased kannatama
seetõttu, et Toora järgi diskrimineeris vaarao iisraellasi.
Al-Gamal lahutas üksteisest selgelt Egiptuse vaaraode kuningriigi
ja tänapäeva islamistliku Egiptuse.
Islam aktsepteerib antud piiblilugu ajaloolise tõestusmaterjalina.
Al-Gamali ettepaneku järgi
võiks Egiptuse valitsus Iisraeli vastu kaebuse esitada,
kuna juudid tekitasid maad vaevanud rohutirtsudega
põllumajandusliku hävingu,
muutsid Niiluse vee verega joogikõlbmatuks,
saatsid pimeduse ja konnad ning tapsid esmasündinud.
Samuti olevat iisraellased 40 aastat kõrbes rännates
nautinud Al-Gamali sõnul asju,
mis nad egiptlastelt enne lahkumist varastasid.
Ta soovitas esitada süüdistuse ka Prantsusmaa, Suurbritannia
ja Türgi vastu
seoses nende ajalooliste Egiptuse-vallutustega.
Ynet News kirjutab eelmisel nädalal Põhja-Iisraelis, Jizreeli orus,
tehtud arheoloogilisest leiust.
Iisraeli Antiikameti uurijad leidsid 3300-aastase sarkofaagi,
mis kuulus nende arvates tähtsale Egiptuse ametnikule.
Kirstus oli skelett ja erinevaid esemeid,
muuhulgas kuldne pitsersõrmus Egiptuse vaarao Seti I nimega.
Kirst avastati seoses Iisraeli maagaasijuhtmetöödega.
Kirstu lähedalt leiti ka kahe mehe ja naise hauad.
Leid näitab, et Egiptus valitses hilispronksi ajal, 1300 a eKr,
Jizreeli orgu.
Egiptuse kultuuril oli Kaanani eliidile märkimisväärne mõju
ja antud leid on selle heaks näiteks.
Pitserisõrmusele graveeritud vaarao Seti I oli Ramses II isa,
kes mõningate uurijate väitel oli just see vaarao,
keda Toora seoses Egiptusest lahkumisega mainib.
The Times of Israeli teatel
loodab Iisraeli külastanud Briti Tööpartei esimees Ed Miliband
Inglismaa järgmistel valimistel esimeseks juudi peaministriks saada.
Milibandi ei hoia tagasi Suurbritannias esinev antisemitism.
Ajalehe The Daily Mail teatel pärineb Miliband Poola juutidest
ja Briti meedia teatel peab ta end juudi ateistiks.
Ta peab oma juudi päritolu oma identiteedi osaks.
Miliband ei usu Jumalat, kuid peab usku tähtsaks
ja toitvaks asjaks paljude inimeste jaoks.
Briti opositsioonijuht Miliband
lubas tegeleda Suurbritannias kauakestnud antisemitismiga,
kui tema partei võidab 2015. a mais toimuvad parlamendivalimised.
3-päevase visiidi käigus
kohtus Miliband kõrgete Iisraeli ja PO juhtidega,
nagu peaminister Netanyahu, Iisraeli Tööpartei esimehe Herzogi
ning Iisraeli ja PO rahukõneluste Iisraeli pealäbirääkija Tzipi Livniga.
Läänekaldal beduiinilaagris viibides kritiseeris Miliband
Briti Sky Newsi teatel Iisraeli asundustegevust.
Haaretz kirjutab Iisraeli keskluureteenistuse
Shin Beti teenistusse astunud Hamasi tippjuhi pojast
Mosad Hassan Yousefist tehtavast mängufilmist.
Film põhineb Iisraeli režissööri Nadav Schirmani dokumentaalfilmil
"The Green Prince",
mis võitis tänavusel Sundance'i filmifestivalil publikuauhinna.
Yousef sai kuulsaks 2010. a Haaretzi intervjuuga,
kus paljastas,
et vahendas 1997-2007 Iisraelile infot Hamasi sõjalise tegevuse kohta.
Pärast intervjuud avaldati tema autobiograafia,
ka soome keelde tõlgitud "Hamasi poeg".
Yousef pöördus oma kaksikelu ajal kristlusse ja kolis hiljem USAsse,
kust teda tänu Shin Betile luurates saadud tähtsate andmete tõttu
välja ei saadetud.
Shin Beti agent Gonen Ben-Yitzhak paljastas oma isiku,
et tunnistada oma tõelise sõbra Yousefi poolt,
kes riskis iga päev vägivalla ärahoidmiseks oma eluga.
Need olid meie tänased uudised. Shalom ja kohtumiseni!
Tõlge: Monika Jaaguri